**4.§**

**Par lokālplānojuma izstrādes uzsākšanu Ogres novadā, Ogres pilsētas teritorijā starp Kalna prospektu, Rīgas ielu, Ziedu ielu un Ogres upi**

(M.Rinka)

Iepazīstoties ar nekustamo īpašumu Rīgas ielā 5, Rīgas ielā 5A, Rīgas ielā 7, Rīgas ielā 7A, Kalna prospektā 2A Ogres pilsētā, Ogres novadā īpašnieku Sanitas Boiko, Sanda Boiko, Ievas Rasimas, Valdas Vijas Rasimas 2014.gada 25.augusta iesniegumu (Reģ. Nr.1-11.1/879) un, pamatojoties uz Teritorijas attīstības plānošanas likuma 3., 4. pantu, 23.panta 4.daļu un 24.panta 2., 3. un 4.daļu, kā arī Ministru Kabineta 16.10.2012.noteikumu Nr.711 “*Noteikumi par pašvaldības teritoriju attīstības plānošanas dokumentiem” 54., 76., 77., 98., 127., 129. punktu*

**balsojot: PAR –** 17 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, D.Širovs, I.Tamane, I.Vecziediņa), **PRET** – nav, **ATTURAS** – nav,

Ogres novada dome **NOLEMJ:**

1. Uzsākt lokālplānojuma izstrādi Ogres novadā, Ogres pilsētā, teritorijā starp Kalna prospektu, Rīgas ielu, Ziedu ielu un Ogres upi.
2. Apstiprināt lokālplānojuma izstrādes darba uzdevumu ([pielikumā Nr.1 uz 3 lapām](http://www.ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2014/25_septembris/piel/piel_par_4.docx)).
3. Par lokālplānojuma izstrādes vadītāju apstiprināt Ogres novada pašvaldības Ogres būvvaldes teritorijas plānotāju Uldi Apini.
4. Noslēgt līgumu starp Ogres novada pašvaldību un lokālplānojuma ierosinātājiem par lokālplānojuma izstrādi un finansēšanu par Sanitas Boiko, Sanda Boiko, Ievas Rasimas, Valdas Vijas Rasimas līdzekļiem. Līguma projekts [pielikumā Nr.2 uz 3 lapām](http://www.ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2014/25_septembris/piel/piel_par_4_2_ligums.docx).
5. Kontroli par lēmuma izpildi uzdot Ogres novada domes priekšsēdētājam Artūram Mangulim.